Кристиан Моргенщерн
Невъзможният факт

Превод от немски: Венцеслав Константинов, —

chitanka.info

Палмстрьом, не съвсем запазен,

спрял пред уличната гледка,

от една камионетка

е прегазен.

„Как (той бързо се надига

и решително премига)

злополуката се случи,

как тъй всичко се получи?

Следва ли да се оплача,

строго да глобят водача?

Полицейският декрет

трябва да създава ред!

Сигурно му забранява

живите да умъртвява?

— искам да си отговоря:

Право има ли шофьора?“

Омотан като тампон,

рови в пътния закон,

най-накрая той узнава:

Там кола не преминава!

Преценява с разум хладен:

Сън сънувал съм досаден.

Има ли запрет наложен,

фактът става невъзможен!

1909

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.